**Közeleg az élelmiszerlánc-felügyeleti díj befizetésének határideje**

**2022. január 31-ig be kell fizetni az élelmiszerlánc szereplőknek a 2021. évre vonatkozó élelmiszerlánc-felügyeleti díj második részletét. A Nébih szeretné felhívni az érintettek figyelmét, hogy a kötelezettség teljesítésének gördülékeny azonosítása érdekében fokozottan ügyeljenek a megfelelő,** **30006016-tal végződő tematikus számlaszám használatára.**

Az élelmiszerlánc szereplői – a korábbi évekhez hasonlóan – 2021-ban is május végéig készítették el élelmiszerlánc-felügyeleti díj bevallásukat. Az ekkor megállapított összeg első részletét 2021. július 31-ig utalták el, míg a második részlet befizetési határideje 2022. január 31-e.

A hatóság kéri, hogy az érintettek az utalásnál fokozott figyelmet fordítsanak a helyes bankszámlaszám kiválasztására: ne a megszokott intézményi főszámlaszámot, hanem a Nébih 10032000-00289782-30006016 számú, elkülönített fizetési számláját használják. A könnyebb azonosítás érdekében a közlemény rovatban kötelező az adószám és a bizonylatazonosító feltüntetése.

A fizetési értesítő elérhető és letölthető a bevallási felületről ([Ügyfélprofil](https://upr.nebih.gov.hu/login;jsessionid=bTPh+IQj9rly8pODTA21xj-5.undefined)).

Kérdés esetén a hatóság ügyfélszolgálata a 06-1/336-9024-es telefonszámon, valamint a felugyeletidij@nebih.gov.hu e-mail címen áll az érdeklődők rendelkezésére.

2022. január 24.

Nemzeti Élelmiszerlánc-biztonsági Hivatal